ЖОГОРКУ ЕВРАЗИЯ ЭКОНОМИКАЛЫК КЕҢЕШИ


ЧЕЧИМ 


2024-жылдын «26» декабры            № 16            Санкт-Петербург шаары




Евразия экономикалык бирлигинин жана ага мүчө мамлекеттердин, бир тараптан жана экинчи тараптан Иран Ислам Республикасынын ортосундагы 2023-жылдын 
25-декабрындагы Эркин соода жүргүзүү тууралуу макулдашуусунун күчүнө кириши жөнүндө 

              2014-жылдын 29-майындагы Евразия экономикалык бирлиги жөнүндө келишимдин 7-беренесинин 2-пунктунун экинчи абзацына жана 2018-жылдын 14-майындагы Евразия экономикалык бирлиги менен үчүнчү мамлекеттер, эл аралык уюмдар же эл аралык интеграциялык бирикмелердин ортосундагы Эл аралык келишимдери жөнүндө макулдашууга ылайык Жогорку Евразия экономикалык кеңеши чечти:
            1. Евразия экономикалык бирлигинин жана ага мүчө мамлекеттердин бир тараптан жана экинчи тараптан Иран Ислам Республикасынын ортосундагы 2023-жылдын 25-декабрындагы Эркин соода жүргүзүү тууралуу макулдашуусу (мындан ары – Макулдашуу) Евразия экономикалык бирлиги үчүн күчүнө кирген датадан тартып милдеттүү болору таанылсын. 
           2. Евразия экономикалык комиссиясы ушул Чечим күчүнө кирген датадан 10 календардык күндөн кеч эмес Иран Ислам Республикасынын дарегине Макулдашуунун 11.2-беренесинде каралган кабарламаны жөнөтсүн.
            3. Ушул Чечим Макулдашуунун күчүнө кириши үчүн зарыл болгон Евразия экономикалык бирлигине мүчө мамлекеттердин мамлекет ичиндеги жол-жоболору бүткөндүгү тууралуу акыркы жазуу жүзүндөгү кабарламаны Евразия экономикалык комиссиясы дипломатиялык каналдар аркылуу алган датадан тартып күчүнө кирет. 

